section_heading: Radnja
paragraph_text: Za to vrijeme Michael i Sawyer vide jedan veći dio splavi kako pluta te se odluče na nju popeti. Sawyer otpliva do tamo, a prije toga daje Michaelu pištolj u slučaju da ga napadne morski pas. Kada se to dogodi, Michael ispali nekoliko metaka i ozlijedi morskog psa. Nakon toga pridruži se Sawyeru na ostatku splavi, a kada dođe jutro on zaplače shvativši da sa sobom nije trebao povesti Walta te okrivljava sebe za otmicu sina. U tom trenutku Sawyer primijeti da su se u potpunosti približili otoku. Nakon dolaska na obalu vide Jina koji trči prema njima, ruku zavezanih iza leđa, vičući "Drugi!" te bježeći od skupine ljudi koja ga proganja.